સેન્ટ્રલ જેલ અમદાવાદ દ્વારા થયેલી ફરિયાદ મુજબ કાચા અને પાકા બંદીવાનોને વધુ નિદાન સારવારની જરૂર હોવાનું કહી વર્ગ-૨ના જુદાજુદા મેડિકલ ઓફિસરો વર્ગ-૧ના સિક્કાનો ઉપયોગ કરી કેદીઓને વાંરવાર ફોલોઅપ માટે આવવા લખી આપે છે. કેટલાક ચોક્કસ કેદીઓના કેસ પેપરમાં સિવિલના મેડિકલ ઓફિસરો દ્વારા ચેડા કર્યા હોવાનું પણ સેન્ટ્રલ જેલના અધિકારીઓના ધ્યાને આવ્યું હતું. જેલના અધિકારીઓને સિવિલના જુદાજુદા મેડિકલ ઓફિસરોના સિક્કાવાળા કોરા કેસ પેપર પણ મળી આવ્યા હતા. ઘણા કેસ પેપરોમાં રેસિડન્ટ ડૉક્ટરો પણ કેદીઓને ફોલોઅપ લખી આપતા હતા જે બિલકુલ ગેરકાયદેસર છે.